“அப்பா – அம்மா, தாத்தா – பாட்டி எல்லோரும் கிழங்கள். உபயோகம் இல்லாதவர்கள் என்று பிள்ளைகளுக்குப் பாடம் சொல்லிக் கொடு; வரம்பில்லாமல், தான் மட்டும் அனுபவிப்பதுதான் வாழ்க்கையின் நோக்கம் என்று மக்களை நம்ப வை; அப்படிச் செய்து விட்டால், அவர்கள் தர்மம், நியாயம், கடமை, தவம் இவை எல்லாவற்றையும் எள்ளி நகையாடுவார்கள்; இவற்றைப் பற்றி பேசுகிறவர்களைப் பைத்தியக்காரன் என்று நினைப்பார்கள்; இப்படி மக்களை நிலைகுலைய வைத்து விட்டால், ஆடு மாடுகள், எப்படி மேய்ப்பவன் சொன்னபடி நடக்கின்றனவோ, அப்படி நீ சொன்னபடி அவர்கள் நடப்பார்கள். நீ அவர்களுக்கு கசையடி கொடுத்தாலும் அதைப் பிரசாதம் போல ஏற்றுக் கொள்வார்கள்.” பாஹுகாவின் இந்த சிறந்த பொருளாதாரக் கொள்கைகளை நம் நாடு ஏற்காததால்தான், நாம் பிழைத்தோம். இன்று மேற்கத்திய நாடுகள் குறிப்பாக, அமெரிக்கா பாஹுகாவின் பொருளாதாரத்தை முழுமையாக ஏற்று, குடும்பங்களை அழித்து, பெண்களைக் கொச்சைப் படுத்தி, குடும்பங்களை வியாபாரிகளுக்குக் காவு கொடுத்து, அரசாங்கத்துக்கு அடிமையாக்கி இருக்கிறது. பாஹுகாவிடமிருந்து நாம் தப்பித்தோம். ஆனால் அமெரிக்கா மாட்டிக் கொண்டது.